2017. gada 5. septembrī Noteikumi Nr. 520

Rīgā (prot. Nr. 43 7. §)

**Grozījumi Ministru kabineta 2012. gada 16. oktobra noteikumos Nr. 708 "Noteikumi par nederīgo dokumentu reģistru"**

Izdoti saskaņā ar

[Personu apliecinošu dokumentu likuma](https://likumi.lv/ta/id/243484-personu-apliecinosu-dokumentu-likums)

[16. panta](https://likumi.lv/ta/id/243484-personu-apliecinosu-dokumentu-likums#p16) otro daļu,

[Jūrlietu pārvaldes un jūras drošības likuma](https://likumi.lv/ta/id/68491-jurlietu-parvaldes-un-juras-drosibas-likums)

[27. panta](https://likumi.lv/ta/id/68491-jurlietu-parvaldes-un-juras-drosibas-likums#p27) piekto daļu un

[Ceļu satiksmes likuma](https://likumi.lv/ta/id/45467-celu-satiksmes-likums)

[30. panta](https://likumi.lv/ta/id/45467-celu-satiksmes-likums#p30) trešo daļu

Izdarīt Ministru kabineta 2012. gada 16. oktobra noteikumos Nr. 708 "Noteikumi par nederīgo dokumentu reģistru" (Latvijas Vēstnesis, 2012, 165. nr.) šādus grozījumus:

1. Izteikt 7. punktu šādā redakcijā:

"7. Transportlīdzekļa vadītāja apliecības un jūrnieka grāmatiņas statusu "nederīgs" reģistrā nosaka, ja saskaņā ar attiecīgo jomu regulējošajiem normatīvajiem aktiem tā kļuvusi vai atzīta par nederīgu."

2. Papildināt noteikumus ar 7.1punktu šādā redakcijā:

"7.1 Ziņas par lietošanai nederīgiem personu apliecinošiem dokumentiem, pagaidu dokumentiem un šo dokumentu neaizpildītām veidlapām, nosakot statusu "nederīgs", reģistrā iekļauj:

7.11. ja personu apliecinošs dokuments nav nodots, bet personu apliecinošu dokumentu jomu regulējošajos normatīvajos aktos ir paredzēts to nodot šādos gadījumos:

7.11.1. ir saņemtas ziņas par dokumenta turētāja nāvi;

7.11.2. dokumenta turētājam ir mainījies tiesiskais statuss;

7.12. ja mainījušās dokumentā norādītās ziņas par dokumenta turētāju vai konstatētas neprecizitātes ierakstos;

7.13. ja personu apliecinoša dokumenta vai pagaidu dokumenta turētājs ir rakstveidā ziņojis par attiecīgā dokumenta zudumu Valsts policijai vai Valsts robežsardzei, dokumenta izdevējiestādei vai Latvijas Republikas diplomātiskajai vai konsulārajai pārstāvniecībai;

7.14. ja par 14 gadiem jaunākas personas likumiskais pārstāvis mēneša laikā pēc likumiskā pārstāvja statusa zaudēšanas nav nodevis personu apliecinošu dokumentu citam likumiskajam pārstāvim, ja tāds ir, vai dokumenta izdevējiestādei, Valsts policijai vai Valsts robežsardzei, vai Latvijas Republikas diplomātiskajai vai konsulārajai pārstāvniecībai ārvalstī;

7.15. ja iekšlietu ministrs ir pieņēmis lēmumu par aizliegumu dokumenta turētājam izceļot no Latvijas Republikas."

3. Izteikt 8. punkta ievaddaļu šādā redakcijā:

"8. Dokumenta statusu "nav noteikts" reģistrā nosaka:".

4. Papildināt noteikumus ar 15.7., 15.8. un 15.9. apakšpunktu šādā redakcijā:

"15.7. datums, kad ir saņemtas ziņas par dokumenta atrašanu;

15.8. datums, līdz kuram iekšlietu ministrs ir noteicis aizliegumu izceļot no Latvijas Republikas;

15.9. datums, kad personu apliecinošs dokuments, kurš ir kļuvis lietošanai nederīgs uz iekšlietu ministra pieņemtajā lēmumā par aizliegumu izceļot no Latvijas Republikas noteikto laiku, ir nodots."

Ministru prezidenta vietā –

finanšu ministre Dana Reizniece-Ozola

Iekšlietu ministrs Rihards Kozlovskis